[**“Alifbe bayrami” ssenariysi**](http://318maktab.zn.uz/191)

Zal bayramona ruhda bezatilgan:

Zalga 4- sinf o’quvchisi kirib kelib, bayram dasturini boshlaydi.

- Osmon uzra kamalak
Eshiting qiziq ertak
Bor ekan bir majmua
Sergeli tumanida
Rahbari Xamit ota –
Bag’ri keng, ko’ngli toza
Qo’l ostida ishlarkan
Ustozlar, murabbiylar
Tinmay mehnat qilarkan
Majmuada barchalar.
Shu majmua qoshida –
Gavxar opa bag’rida
O’qir quvnoq o’g’il-qiz
Misoli ko’kda yulduz.
A’lo o’qish, yozishga
Sarf etarlar bor kuchin.
Ustozlari mehnatin
Oqlash ularning burchi.
Bugun bayram, tantana
“Savodxonlik” kechasi
Olgan bilim, o’gitin
Ko’rsatarlar barchasi.
To’g’ri o;qish, yozishni,
Ham qo’shish, ayirishni,
Sher aytish va kuylashni,
Intizomli bo’lishni
O’rgandilar uch oyda
Har bir qiz-o’g’il bola.
Ushbu kun ularning barchasi
Mo’jiza yaratarlar,
Barchani o’zlariga
Lol qilib qaratarlar.

- Azizlar, kelinglar sizlarning qarsaklaringiz ostida majmuamizning, ya’ni, bizning davomchilarimiz bo’lgan – 1-“A” sinfining “Savodxonlik” bayramiga taklif qilsak.
- Marhamat!

Qarsaklar ostida 1-“A” sinf o’quvchilari zalga kirib kelib,
o’z joylarini egallaydilar.

- Xonzoda
- Bugun qarang majmuamiz,
Bezanibdi yana ham go’zal.
Bugun bayram, katta tantana,
Barchamizga to’y shodiyona.
- Zarina
- Bugun do’stlar savodxonlik bayrami
Shodlik bilan o’tsin elim har dami.
O’zbek elim – bolajon el, tanti el,
Xizmat qilay to’ylarida bog’lab bel.
- Xonzoda
Bugun esa maktabda
Juda katta tantana
Bilimini namoyish
Qiladi har bir bola.
- Zarina
Ustozlar o’gitin,
Dilimizga joyladik.
Dilda hayajon bilan,
Bayramimizni boshladik.
Musiqa yangrab, qarsaklar chalinadi.
- Zarina
- Katta-kichik barchangizga,
Yo’llagaymiz biz salom,
Ta’zim sizga, hurmat sizga,
Deymiz salom-assalom.
- Xonzoda
- Xush kelibsiz ey aziz,
O’qituvchi, ustozlar.
Onajon-otajonlar,
Avvalo hammangizga
Assalomu-alaykum!
- Zarina
Ijozatingiz bilan bugungi bayramimizni “ochiq” deb e’lon qilamiz
Madhiya yangraydi.
Kichik guruh tarbiyalanuvchisi Fayzulloh va Sarvinoz she’r aytadilar:
- Fayzulloh
- Islom bobom ta’kidlab,
Yilni bizga atadi.
Sog’ bo’lsin deb nabiram,
Hammamizni ardoqladi.
- Sarvinoz
- Yangi yilda barchamizga
Vazifalar juda ko’p.
Xursand etib hammani
Yutuqlar bo’lar mo’l-ko’l.
So’ngra beshta o’quvchi chiqib, she’r aytishadi:
- Mirjahon
- Alifbeni tugatdim
Endi o’qiy olaman
So’zlarni qo’shib birga
Jumla to’qiy olaman.
- Malika
Harflarni tanidim,
Yetib oldim siriga
So’zlar tuzsa bo’larkan
Birin qo’shib-biriga.
- Shoxjahon
- Qancha unli, undosh bor,
Hammasini bilaman,
To’plab bilim, zehnimni,
Sizni xursand qilaman
- Sarvinoz
- A’lo o’qish vazifam
Tolmayman o’rganishdan.
Olimlar ham ilmni
Boshlagan “Alifbe”dan.
- Mohinur
- Rahmat aziz ustozim,
Mehringiz dilimizda
Yoshlikda olgan bilim
Nur sochar yo’limizda
Ashula va raqs
To’rtta boshqa o’quvchilar chiqib, yana she’r aytadilar.
- Shaxzod
- O’stirdingiz onajon,
Oq yuvib, oppoq tarab,
Sho’x bulbulday sayrayman,
Zavq bilan yayrab, yayrab.

- Nodira
- Ichga sig’mas quvonchim
Maktabim bag’rin ochdi
Alifbejon kitobim,
Oftob kabi nur sochdi.
- Firdavs
- Alifboni yod oldim,
Harflar tilsim go’yo.
Ona, bola, Vatan, non,
Mazmuni Ungsiz dunyo.
- Moxibonu
- Murg’ak qalbim angladi,
Bitmas ustoz she’rini.
Yuragimda joyladim,
Vatan. Ona mehrini.
- Xonzoda
- Ma’noli shirin so’zi
Oftobday nurli yuzi
Bilmaysizmi bolalar
Qani “Alifbe” o’zi?
- Zarina
- Do’stlar! Qani endi davramizga kimni chorlaymiz?
- Hamma
- Alifbeni
- Bexzod
- Kitoblarning bobosi,
Yo’l boshlovchi donosi.
Har yurakka nur ziyo
Taratish muddaosi
“Ilm ista” – xitobi
Bu – “Alifbe” kitobi.
- Malika
- U borki, yo’llar ravon,
Oshamiz bir-bir davon.
Borayapmiz mardona
Bilimlar yurti tomon
“Ilm ista” xitobi.
Bu – “Alifbe” kitobi!
- O’quvchilar:
- Alifbejon, kel tezroq,
Do’stlaring senga mushtoq
Alifbe kitobi:
Salom aziz mehmonlar,
Shirin-shakar bolalar.
Bugun bayram tantana,
“Alifbe” to’yi bilan sizlarni tabriklayman.
- Izzatilla
- Bugun sizga ko’rsataylik,
Maktabning bor ma’nosini.
Harflarni jamlovchi,
Alifbe muddaosini.
- Go’zal
Chindan qadrdon bo’lding,
Sen – Alifbe kitobim.
Ko’zga go’yo nur bo’lding,
Charaqlagan oftobim!
- Hamma: Senga dildan tashakkur
- Alifbe kitobi:
- Aziz bolajonlar! Siz mendan nimalarni o’rgandingiz?
- Imron
- Eng avvalo assalomni,
Tildan chiqqan kalomni
Joyni bilib so’zlashni
Yaxshilikni ko’zlashni.
- Maftuna
- Dunyoning yorug’ligini
Ulug’ekan oftobni
Vatanning qutlug’ligini
Aziz ekan kitobni.
- Alifbe kitobi
- Balli ey dili oqlar,
Fan bilimga chaqqonlar
Minnatdorman sizlardan
Baxtli o’g’il-qizlardan.
- Xonzoda:
- Birin-ketin tikib ko’z,
- Harflar aytmoq istar so’z!
- “A”-Zarina
- Assalom avvalo aziz jonalon,
Alla aytib katta qilgan onajon!
- “B” – Xonzoda
- Buyuk bobosi bor boshida bu kun,
Butun el taniydi yurtimni bugun!
- “D” – Mirjahon
- Dildan deyman doim jon-tanim,
O’zbekiston – mening Vatanim!

- “E” – X.Shoxrux
- Elim deb, yurtim deb yashayman har vaqt,
El-yurt baxti - mening baxtimdir abad.
- “F” – Sarvinoz
- Fido bo’lsin mayli bu jonim,
Faqat omon bo’lsin ona Vatanim.
- “G” – Shoxjahon
- Gulla go’zal, gulgin diyorim,
Gul maskanim – O’zbekistonim!
- “H” – J.Malika
- Hayotim, hur o’lkam baxtimdir faqat
Hur o’lkam baxti deb yashayman har vaqt
- “I” – Izzat
- Ismingizdir Islom bobojon,
Istiqlolni bergan har qachon.
- “J” – Maftuna
- Jaranglaydi jajji sho’x so’zim,
Jahon tanir bugun ovozim.
- “K” – M.Shoxrux
- Kamolingni kulib kuylayman,
Yurtim jamolingga boqib to’ymayman.
- “L” – Nodira
- Lolaman lov-lov yonar yuragim.
Xalqqa mehnat orzu, tilagim.
- “M” – Muhammadiyor
- Mana men mardona mashxur makonman,
Siz tug’ilib o’sgan – O’zbekistonman.
- “N” – Mohimbonu
- Non aziz, non bilan hayotdir inson,
Non ushog’in ko’zga surgin bolajon.
- “O” – Imron
- Ona yurt onajon – O’zbekistonim
Ona kabi aziz – jonu-jahonim.
- “Y” – Mohinur
- Yillar o’tib, yillar kelibdi,
Yurtim 18 yoshga to’libdi.
- “P” – Diyor
- Poytaxtim – Toshkentim, porlagin yurtim,
Paxtaga kon makon – O’zbekistonim!
- “Q” – Malika
- Qo’limda qalamim she’r bitay sizga,
Onajon doston kam ta’rifingizda.

- “R” – Said
- Roxatbaxsh yurt bir jannatmakon
Rost so’zlasam bu – O’zbekiston
- “S” – Firdavs
- Salom sevimligim, serquyosh diyor
Senga qo’lda, so’zla aytaman alyor
- “T” – Angbin
- To’yingga to’yona tilda dostonim
2200 yoshing qutlug’ Toshkentim.
- “U” – Behzod
- Unutmang, ustozim har bir so’zingiz
Umrbod yodimda ulkan mehringiz.
- “V” – Komila
- Vatanim, volidam va tanda jonim
Vatan ishqi bilan o’tar har onim.
- “X” – Samandar
- Xalqimning ovozi baland har onda
Xumo qushi shod uchar moviy osmonda.
- “Z” – Dilafruz
- Zamonim zo’r, zorim yo’q eldan,
Zamonamni men kuylayman dildan.
- “O’” – Shorustam
- O’zbekman, o’z tamg’am, bayrog’im bor
O’zbek madhiyasi tillarda alyor.
- “G’” – Nigora
- Guruhla g’oliblik bayrog’i qo’lda,
Har elimning madhi jaranglar tilda.
- “Ch” – Rabbimqul
- Chamanning chiroyli guli o’zingiz
Ustozim! Duru-gavhar har bir so’zingiz.
- “Sh” – Sherzod
- Shodman, shamol kabi shoshaman har on,
Bilimlar maskani maktabim tomon.
- “Ng” – Go’zal
- Kuylang, o’ynang, quvnang, shodlaning bu kun,
Bizni qutlang Alifbeni tugatdik bugun.
- “ ’ “ tutuq belgisi – Muhammadiyor
- Kimning kelsa bilgisi,
Menman tutuq belgisi.
- Komila
- Do’st qadrdon alifbo,
Seni o’qib yayradik .
Sendagi harflarni,
Dilimizga joyladik.
- Muhammadiyor
- Sensan mening birinchi
Buyuk ona kitobim,
G’urur bo’lgan qalbimda
Jonajonim oftobim.
- “Alifbe” – kitobi
- Bolajonlar siz mendan
Ko’p narsalar bilibsiz
Bilim to’la konimdan
Duru-gavhar teribsiz.
Fursat yetdi siz bilan
Hayrlashib ketaman.
Do’stim o’qish kitobni
Endi taklif etaman.
- Bolalar:
- Hayr “Alifbe”jonim,
Rahmat yo’llab qolamiz,
Omon bo’lgin biz senga
Oq yo’l tilab qolamiz.
- “O’qish” kitobi musiqa sadolari ostida kirib keladi:
- Salom aziz bolalar
Chiroyli gul bolalar
Menchi “O’qish” kitobman
Nur sochgan oy-oftobman.
Yoningizga keldim men
Kerakligim bildim men.
- Bolalar:
- Kitobim xush kelding sen
Dilni xushnud etding sen.
- “O’qish” kitobi:
- Bolajonlar yuzimni
Iflos qilib qo’ymangiz.
Yirtib zar varag’imni,
Ko’p uyatga qolmangiz/
- Bolalar:
- Kitobim bo’l xotirjam
Ozor bermaymiz hech ham.
- “O’qish” kitobi:
- Men bir chuqur quduqman,
Limmo-limdir suvlarim.
Qonib-qonib ichsangiz,
Bahoingiz – “5” do’stlarim!
- Angbin
- Ey kitobjon tashnamiz,
Tinchlik zilol suvingga
Seni kutar chanqoq dil
Oq poyondoz yo’lingga.
- “O’qish” kitobi:
- Shunchaki o’qish
Qilmas kifoya
Diqqating jamlab,
O’qigin uqib.
Har yer, har joydan
O’qima cho’qib.
- Hamma:
- Xo’p bo’ladi kitobim,
Xotirjam bo’l oftobim.
- Xonzoda
- Rahmat! Aziz mehmonlar!
- Mana o’zingiz guvohi bo’lganingizdek, biz hozirgina “O’qish” kitobi bilan ham tanishib, do’stlashib oldik.
- Zarina
- Endi navbat bayramimizning badiiy qismiga!
Marhamat, tinglab, tomosha qiling.
- X. Shoxrux
- Bo’cha-yu, maktab bizda,
Kamyobdir o’lkamizda.
O’qir quvnoq o’g’il-qiz,
Misoli ko’kda yulduz.
- Dilafruz
- Barchalari idrokli,
Kelajakda yaroqli
Muxandis, olim bo’lar,
Harflarni zo’r bilar.
- Sherzod
- Bugun bayram marhamat,
Hursand qilamiz faqat.
Tabrik she’rlar o’qiymiz,
Dilga mehr ulaymiz.
- Nigora
- Tantana ochiq do’stlar,
Yo’qolsin kam-u-ko’stlar.
Navbat soz, muziqaga
Raqsga tushaylik birga
- Bayram dasturi ketadi

- Xonzoda
- Hurmatli mehmonlar, aziz ustozlar – bizlarga ilk bor qo’limizga qalam olib, 3 oy mobaynida chaqqonlik va bilimdonlik bilan o’qish va yozishni o’rgatgan ustozlarga va
- Zarina
- Bizga shunday zo’r sharoitlarni muhayyo qilib bergan, ustozlarimizning sarboni Xamit otajonomizga o’z dil so’zlarimizni she’riy misralar orqali izhor etmoqchimiz.
- Xonzoda
- Marhamat tinglang, aziz ustozlar:
- Said –direktorga:
- Bog’chani maktab qilgan,
Ish deya kuyib-pishgan
Bag’ri keng, ko’ngli toza,
Hammaga bo’lar doda.
Doim bo’ling salomat
Sizga tilaymiz omad,
Direktorga ming rahmat!
- Mohinur - zavuchga
- Maktab – bog’cha – majmua,
Sizsiz unda volida
Tinim nima bilmaysiz,
Erta-yu - kech tinmaysiz.
Bo’ling doim salomat
Ilmiy mudirga rahmat!
- I.Malika – Gavhar opaga
- Ustoz so’zi ulug’ nom,
Sizga doim ehtirom
Onamizday bo’lasiz,
To’g’ri yo’lga boshlaysiz.
Dars qilmasak koyiysiz,
Lekin yaxshi ko’rasiz.
Gavhar opa ming rahmat
Siz sevgan gul marhamat!
- Rabbimqul – Hilola opaga
- Hilola opam tarbiyachi,
Har sohani o’rgatuvchi
Kirib xonaga asta,
So’zlaydilar orasta.
Dono, zukko bo’ling deb,
Epchil, tanho bo’ling deb,
Hilola opa rahmat
Gulim sizga marhamat!
- Komila – Ruxsora opaga
- Idish-tovoq chinniday,
Xo’p go’zal hanaringiz.
Biz jajji bolalarga
Pokizadir mehringiz.
Ruxsora opa rahmat,
Gulim sizga marhamat!
- Xonzoda
- “Savodxonlik” bayrami
Tugab borar shu onda
Dil so’zlari aytdik biz,
Rahmat deymiz hammaga!
- Zarina
- Ona yurtim omon bo’l,
Shudir yolg’iz tilagim
Sen uchun, Vatan uchun,
Yonib yashar yuragim!
- Xonzoda
- Xayr aziz mehmonlar,
Ota-ona ustozlar,
Barchangizga ming rahmat,
Bo’ling doim salomat!
Tumanimda ko’p maktab,
Yana ko’pdir bog’chalar.
Lekin yakka-yagona,
Hamma:
Budir bizning – majmua!
E’tiboringiz uchun katta rahmat, tabrik uchun so’z majmuamiz rahbari, biz uchun aziz bo’lgan – Xamit Axmat dodamizga

TAMOM!